Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 791/13/8806	Košice, 18.12.2013
EEČ : 2-65-397-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Turni nad Bodvou, okres XXXXX – okolie, v dobe od 01. 08. 2013 do 14. 08. 2013 vo svojom byte nachádzajúcom sa v obytnom bloku č. 338 vykonala neoprávnený odber elektrickej energie tým spôsobom, že v stupačkovej skrini          na chodbe obytného bloku pomocou vodiča CY 4 mm  pripojila elektroinštaláciu bytu priamo na hlavný istič 25 A a takto došlo k odberu elektrickej energie bez vedomia dodávateľa, pričom elektromer na danom mieste nebol vôbec nainštalovaný, čím pre Východoslovenskú distribučnú a. s. XXXXX, XXXXX, spôsobila škodu vo výške 25,81 €. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného policajta OO PZ Tur¨ľa nad Bodvou sp. zn. ORP-1275/TU-KS-2013  zo d¨ľa 07. 11. 2013 bolo vznesené obvinenie XXXXX pre prečin krádeže podľa § 212 ods. 2 písm. e) Trestného zákona na tom skutkovom základe, ako je to uvedené vo výrokovej časti tohto uznesenia.

Podľa § 216 ods. 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b/ nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,

c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Po skončení skráteného vyšetrovania poverený policajt predložil na tunajšiu prokuratúru vyšetrovací spis s návrhom na podanie obžaloby na obv. XXXXX.

	Po preskúmaní spisového materiálu som zistil, že v priebehu skráteného vyšetrovania bola k veci vypočutá obvinená, svedkovia, bol vypracovaný znalecký posudok ako aj boli zabezpečené na vec sa vzťahujúce listinné dôkazy. Zárove¨ľ som zistil, že u obv. XXXXX sú splnené zákonné podmienky pre podmienečné zastavenie trestného stíhania. 

	Trestný zákon za trestný čin, pre ktorý je obvinená stíhaná, ustanovuje hornú hranicu trestu od¨ľatia slobody do päť rokov.

	Obvinená sa k spáchaniu trestnej činnosti v prípravnom konaní v celom rozsahu priznala, vyhlásila, že spáchala skutok, svoje konanie oľutovala, nahradila poškodenej strane v troch splátkach škodu v celkovej sume 150 € a požiadala prokurátora o podmienečné zastavenie trestného stíhania. 

	Svedok – poškodený XXXXX¨ľ, poverený zastupovaním Východoslovenskej distribučnej a. s. so sídlom XXXXX, XXXXX, vo svojej výpovedi uviedol, že obv. XXXXX uzavrela s ich spoločnosťou dohodu o uznaní a splácaní dlhu, na základe ktorej uhradila tri splátky po 50 €, teda celkovo uhradila sumu 150 €. 

Zo znaleckého posudku z odboru elektrotechnika vyplýva, že výška škody vzniknutá neoprávneným odberom elektrickej energie obvinenou po zohľadnení doby neoprávneného odberu podľa priznania obvinenej je 25,81 €.

Zo správy z miesta trvalého bydliska je obvinená charakterizovaná kladne. Z výpisu z Ústrednej evidencie priestupkov Ministerstva vnútra Slovenskej republiky vyplýva, že obv. XXXXX nemá žiaden záznam o priestupku. Z odpisu z registra trestov je zrejmé, že v posledných 10 rokoch nebola súdne trestaná. 

	Vzhľadom na osobu obvinenej a na okolnosti prípadu možno považovať podmienečné zastavenie trestného stíhania s uložením skúšobnej doby v trvaní      12  mesiacov u obv. XXXXX  za dostačujúce.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor